Amandusfestivalen ble i 2016 slått sammen med Den norske studentfilmfestivalen, og var fra 2017 til 2020 omtalt som Amandus – Lillehammer Internasjonale Studentfilmfestival. I 2021 ble arrangementene igjen delt opp; Amandusfestivalen fortsetter tradisjonen med å være en festival for unge under 20 år, mens det nye arrangementet Amandus Blikkfang er lagt til høsten og retter seg mot filmstudenter og andre unge filmskapere i alderen 20-26 år.